CELEX: 52009PC0438
Language: sk
Date: 2009-09-08
Title: Návrh rozhodnutie Rady o podpísaní „Referenčného rámca Medzinárodného partnerstva pre spoluprácu v oblasti energetickej efektívnosti“ (IPEEC) a „Memoranda týkajúceho sa Medzinárodnej agentúry pre energiu ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti“ Európskou komisiou

Dôležité právne oznámenie

|

52009PC0438

Návrh rozhodnutie Rady o podpísaní „Referenčného rámca Medzinárodného partnerstva pre spoluprácu v oblasti energetickej efektívnosti“ (IPEEC) a „Memoranda týkajúceho sa Medzinárodnej agentúry pre energiu ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti“ Európskou komisiou  /* KOM/2009/0438 v konečnom znení - CNS 2009/0119 */  

	[pic] | KOMISIA EURÓPSKYCH SPOLOČENSTIEV |Brusel, 8.9.2009KOM(2009) 438 v konečnom znení2009/0119 (CNS)NávrhROZHODNUTIE RADYo podpísaní „Referenčného rámca Medzinárodného partnerstva pre spoluprácu v oblasti energetickej efektívnosti“ (IPEEC) a „Memoranda týkajúceho sa Medzinárodnej agentúry pre energiu ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti“ Európskou komisiouDÔVODOVÁ SPRÁVAKomisia chápe svoju iniciatívu pri podpore energetickej efektívnosti aj v medzinárodnom kontexte ako dôležitý prvok jednotnej politiky v oblasti energie a zmeny klímy. Vo vyhlásení v júni 2008 Komisiou, členmi G8, Čínou, Indiou a Južnou Kóreou prijatom v Aomori v Japonsku sa dohodlo vytvorenie Medzinárodného partnerstva pre spoluprácu v oblasti energetickej efektívnosti („IPEEC“, z angl. International Partnership for Energy Efficiency Cooperation). Má sa stať fórom na vysokej úrovni „na posilňovanie a koordinovanie nášho spoločného úsilia zrýchliť prijímanie správnych postupov zlepšovania energetickej efektívnosti“. IPEEC vytvorí platformu pre diskusie, konzultácie a výmenu informácií.Referenčný rámec IPEEC („referenčný rámec“) podpísali členovia G8, Čína, Južná Kórea, Brazília a Mexiko 24. mája v Ríme. India ho vzhľadom na prebiehajúcu výmenu vlády nepodpísala.Referenčný rámec opisuje činnosti spolupráce IPEEC, ustanovuje jeho organizáciu, vymedzuje kritériá pre potenciálnych nových členov a obsahuje všeobecné podmienky týkajúce sa medziiným financovania partnerstva a práv duševného vlastníctva.V článku 4.2 referenčného rámca sa ustanovuje možnosť členstva pre ďalšie krajiny a medzivládne organizácie. Členstvo v IPEEC je podmienené podpísaním referenčného rámca. Je účelné, aby Spoločenstvo malo svoje zastúpenie v partnerstve, pretože Spoločenstvo bude významne prispievať k diskusiám, konzultáciám a výmene informácií, na ktoré partnerstvo poskytuje priestor. Je dôležité, aby sa to urobilo koordinovane, a niektoré povinnosti vznikajúce na základe referenčného rámca ovplyvňujú alebo pravdepodobne ovplyvnia opatrenia ustanovené v aktoch Spoločenstva prijatých v oblasti životného prostredia a energetiky, a tak ovplyvnia právomoci Spoločenstva. Na zabezpečenie náležitej koordinácie stanovísk Spoločenstva sa v prípade potreby použije kódex správania.Referenčný rámec predstavuje medzinárodnú dohodu, na ktorú sa vzťahujú ustanovenia článku 300 Zmluvy o ES.Na pristúpenie nie sú potrebné žiadne rokovania, keďže referenčný rámec už podpísalo 12 štátov. Spoločenstvo preto môže pristúpiť k referenčnému rámcu na základe rozhodnutia Rady, v ktorom sa určí osoba splnomocnená na podpis referenčného rámca v mene Európskeho spoločenstva.Memorandum týkajúce sa Medzinárodnej agentúry pre energiu ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti („memorandum“) podpísali na jednej strane 24. mája 2009 siedmi členovia G8, Čína, Južná Kórea, Brazília a Mexiko a na druhej strane 18. júna 2009 Medzinárodná agentúra pre energiu („IEA“). Ôsmy člen G8, Francúzsko, ho podpísal 22. júna 2009.Memorandum predstavuje medzinárodnú dohodu medzi členmi IPEEC a IEA a obsahuje dojednania týkajúce sa organizácie sekretariátu, ktorého hostiteľskou organizáciou má byť IEA. Obsahuje ustanovenia týkajúce sa personálneho obsadenia sekretariátu a prijímania pracovníkov, ako aj otázok financovania a rozpočtových postupov. Na túto medzinárodnú dohodu sa vzťahujú ustanovenia článku 300 Zmluvy o ES.V bode 16 memoranda sa ustanovuje, že pokiaľ sa nejaká medzivládna organizácia chce stať členom IPEEC, bude sa od nej vyžadovať podpísanie memoranda a na účely tohto memoranda bude definovaná ako člen. Keďže sa Spoločenstvo chce stať členom IPEEC – o schválenie čoho žiada Komisia Radu – Rada by mala povoliť podpísanie memoranda v mene Spoločenstva.Na pristúpenie nie sú potrebné žiadne rokovania, keďže memorandum už podpísalo 12 štátov a IEA. Spoločenstvo preto môže pristúpiť k memorandu na základe rozhodnutia Rady v ktorom sa určí osoba splnomocnená na podpis memoranda v mene Európskeho spoločenstva.Tento návrh sa týka podpisu referenčného rámca a memoranda.1.1. RozpočetV súlade s oddielom 5 referenčného rámca sa má rozpočet partnerstva financovať z dobrovoľných príspevkov jeho členov. Príspevok Spoločenstva bude 400 000 EUR v roku 2009 a 60 000 EUR v každom nasledujúcom roku. Tento návrh obsahuje legislatívny finančný výkaz.2009/0119 (CNS)NávrhROZHODNUTIE RADYo podpísaní „Referenčného rámca Medzinárodného partnerstva pre spoluprácu v oblasti energetickej efektívnosti“ (IPEEC) a „Memoranda týkajúceho sa Medzinárodnej agentúry pre energiu ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti“ Európskou komisiouRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 175 ods. 1 a článok 300 ods. 2 prvý pododsek a ods. 3 prvý pododsek,so zreteľom na návrh Komisie,so zreteľom na stanovisko Európskeho parlamentu,keďže:(1) Z iniciatívy Európskej komisie v júni 2008 sa členovia G8, Čína, India a Južná Kórea a Komisia rozhodli založiť Medzinárodné partnerstvo pre spoluprácu v oblasti energetickej efektívnosti (IPEEC), ktoré má uľahčovať opatrenia vedúce k vysokému nárastu energetickej efektívnosti. IPEEC vytvorí fórum pre diskusie, konzultácie a výmenu informácií. IPEEC je otvorený pre ostatné krajiny a medzivládne organizácie.(2) Dňa 24. mája 2009 Referenčný rámec Medzinárodného partnerstva pre spoluprácu v oblasti energetickej efektívnosti („referenčný rámec“) podpísalo v Ríme dvanásť štátov vrátane členských štátov Európskeho spoločenstva.(3) Referenčný rámec opisuje činnosti spolupráce IPEEC, ustanovuje jej organizáciu, vymedzuje kritériá pre potenciálnych nových členov a obsahuje všeobecné podmienky týkajúce sa medziiným financovania partnerstva a práv duševného vlastníctva.(4) V článku 4 ods. 2 referenčného rámca sa predpokladá, že IPEEC je prístupný pre medzivládne organizácie a že ich členstvo je podmienené podpísaním referenčného rámca.(5) Oblasti, na ktoré sa vzťahuje referenčný rámec, patria do právomocí Európskeho spoločenstva aj jeho členských štátov. V dôsledku toho sú potrebné ustanovenia zabezpečujúce, aby sa súdržné stanoviská prijímali v súlade s ich príslušnými právomocami a najmä s ohľadom na životné prostredie a energiu.(6) Správne funkcie IPEEC by sa najlepšie vykonávali pomocou zriadenia sekretariátu. V dňoch 24. mája a 22. júna 2009 Memorandum týkajúce sa Medzinárodnej agentúry pre energiu ako hostiteľskej organizácie sekretariátu IPEEC („memorandum“) podpísalo v Ríme dvanásť štátov vrátane štyroch členských štátov Európskeho spoločenstva. IEA ho podpísala 18. júna 2009.(7) Memorandum opisuje všeobecné zásady týkajúce sa organizácie sekretariátu a obsahuje ustanovenia týkajúce sa personálneho obsadenia sekretariátu a prijímania pracovníkov, ako aj otázok financovania a rozpočtových postupov.(8) V Bode 16 memoranda sa predpokladá, že od medzivládnych organizácií, ktoré sa chcú stať členom IPEEC, sa bude vyžadovať podpísanie memoranda.(9) Je vhodné, aby Európske spoločenstvo podpísalo referenčný rámec a memorandum.(10) Európske spoločenstvo by malo prispievať IPEEC na jeho administratívne výdavky.ROZHODLA TAKTO:Článok 11. Referenčný rámec Medzinárodného partnerstva pre spoluprácu v oblasti energetickej efektívnosti (IPEEC), pripojený k tomuto rozhodnutiu ako príloha I, sa týmto schvaľuje v mene Európskeho spoločenstva.2. Memorandum týkajúce sa Medzinárodnej agentúry pre energiu ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti, pripojené k tomuto rozhodnutiu ako príloha II, sa týmto schvaľuje v mene Európskeho spoločenstva.Článok 2Predseda Rady sa týmto splnomocňuje určiť osobu(-y) oprávnenú(-é) na to, aby v mene Európskeho spoločenstva, s cieľom vyjadriť jeho záväzný súhlas, podpísala(-i):- Referenčný rámec Medzinárodného partnerstva pre spoluprácu v oblasti energetickej efektívnosti (IPEEC) a- Memorandum týkajúce sa Medzinárodnej agentúry pre energiu ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti.Článok 3Členské štáty a Komisia dodržiavajú kódex správania stanovený v prílohe III.V Bruseli [...]Za RadupredsedaPRÍLOHA IIIKódex správania1. Kódex sa bude uplatňovať pri všetkých zasadnutiach organizovaných v rámci Medzinárodného partnerstva pre spoluprácu v oblasti energetickej efektívnosti (IPEEC), ktoré sa budú týkať implementácie referenčného rámca.2. K otázkam, ktoré patria do právomoci členských štátov, zvolá predsedníctvo z vlastnej iniciatívy alebo na žiadosť Komisie či členského štátu koordinačné stretnutia delegácií členských štátov EÚ pred každým zasadnutím uvedeným v odseku 1, ako aj počas neho alebo po ňom, a to s cieľom vypracovať koordinované stanoviská. Návrhy vyhlásení k stanoviskám dostanú členské štáty vopred. Členské štáty vyjadria tieto koordinované stanoviská.3. K otázkam, ktoré patria do spoločných právomocí, ku ktorým patria najmä:-  otázky týkajúce sa politiky energetickej efektívnosti, ku ktorým existujú právne predpisy EÚ,-  vzťahy k iným organizáciám,-  zmeny a doplnenia referenčného rámca,-  pracovný program IPEEC, rokovací poriadok a rozpočtové pravidlá, ako aj výročná správa,Komisia môže zvolávať koordinačné stretnutia delegácií členských štátov EÚ pred každým zasadnutím uvedeným v odseku 1, ako aj počas neho alebo po ňom, s cieľom vypracovať stanoviská Spoločenstva. Návrhy vyhlásení k stanoviskám dostanú členské štáty vopred. Komisia vysloví v mene Spoločenstva stanoviská Spoločenstva k týmto otázkam.4. Možno odsúhlasiť, že v prípadoch, keď Spoločenstvo nie je zastúpené, členské štáty vyjadria stanovisko Spoločenstva v otázkach uvedených v odseku 3.5. Komisia a členské štáty budú úzko spolupracovať na dosiahnutí zhodného stanoviska, a to aj pomocou koordinačných stretnutí na mieste.6. Ak nie je možné dosiahnuť dohodu v otázkach uvedených v odseku 3, záležitosť sa bezodkladne posunie pracovnej skupine rady, ktorá má na starosti energetiku, alebo výboru stálych zástupcov.LEGISLATÍVNY FINANČNÝ VÝKAZ1. NÁZOV NÁVRHU:Dobrovoľné príspevky Medzinárodnému partnerstvu pre spoluprácu v oblasti energetickej efektívnosti (IPEEC).2. RÁMEC ABM/ABBPríslušné oblasti politiky a súvisiace činnosti:Energetika a doprava0604 Tradičné a obnoviteľné energie3. ROZPOČTOVÉ POLOŽKY3.1. Rozpočtové položky [prevádzkové položky a súvisiace položky technickej a administratívnej pomoci (predtým položky BA)] vrátane ich názvov:060406 Rámcový program pre konkurencieschopnosť a inováciu — program Inteligentná energia — Európa3.2. Trvanie akcie a finančného vplyvu:400 000 EUR v roku 2009 a potom 60 000 EUR ročne.3.3. Rozpočtové charakteristiky:Rozpočtová položka | Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom rámci |060406 | Nepovinné | dif[1] | NIE | ÁNO | ÁNO | č. 1a |4. ZHRNUTIE ZDROJOV4.1. Finančné zdroje4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP)v mil. EUR (zaokrúhlené na 3 desatinné miesta)Druh výdavkov | Oddiel č. | Rok n | n + 1 | n + 2 | n + 3 | n + 4 | n+5 a nasl. | Spolu |Prevádzkové výdavky[2] |Viazané rozpočtové prostriedky (VRP) | 8.1. | a | 0,400 | 0,060 | 0,060 | 0,060 | 0,060 | 0,060 p.a. |Platobné rozpočtové prostriedky (PRP) | b | 0,400 | 0,060 | 0,060 | 0,060 | 0,060 | 0,060 p.a. |Administratívne výdavky zahrnuté v referenčnej sume[3] |Technická a administratívna pomoc (NRP) | 8.2.4. | c | x | x | x | x | x | x | x |CELKOVÁ REFERENČNÁ SUMA |Viazané rozpočtové prostriedky | a+c | 0,400 | 0,060 | 0,060 | 0,060 | 0,060 | 0,060 p.a. |Platobné rozpočtové prostriedky | b+c | 0,400 | 0,060 | 0,060 | 0,060 | 0,060 | 0,060 p.a. |Administratívne výdavky nezahrnuté v referenčnej sume[4] |Ľudské zdroje a súvisiace výdavky (NRP) | 8.2.5. | d | 0,040 | 0,040 | 0,040 | 0,040 | 0,040 | 0,040 p.a. |Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6. | e | 0,003 | 0,010 | 0,010 | 0,010 | 0,010 | 0,010 p.a. |Celkové orientačné finančné náklady na akciu |VRP vrátane nákladov na ľudské zdroje spolu | a+c+d+e | 0,443 | 0,110 | 0,110 | 0,110 | 0,110 | 0,110 p.a. |PRP vrátane nákladov na ľudské zdroje spolu | b+c+d+e | 0,443 | 0,110 | 0,110 | 0,110 | 0,110 | 0,110 p.a. |Údaje o spolufinancovaníV tomto štádiu sa celkové náklady IPEEC na rok 2009 odhadujú vo výške 1,2 milióna EUR. Na rok 2009 Komisia vyčlenila v rámci programu Inteligentná energia – Európa pre IPEEC príspevok vo výške 400 000 EUR. Primeraným odhadom celkových ročných nákladov IPEEC na ďalšie roky je suma 2,5 milióna EUR. Za predpokladu, že v ďalších rokoch bude mať IPEEC približne 40 členov, primeraným ročným príspevkom je 60 000 EUR.v mil. EUR (zaokrúhlené na 3 desatinné miesta)Subjekt podieľajúci sa na spolufinancovaní | Rok n | n + 1 | n + 2 | n + 3 | n + 4 | n+5 a nasl. | Spolu |Členské štáty (v súčasnosti 4 sú členmi, časom sa ich počet môže zvýšiť) | f | 0.4 | 1.14 | 1.14 | 1.14 | 1.14 | 1,14 p.a. |Nečlenské štáty EÚ (v súčasnosti 8 je členmi, ich počet sa časom môže zvýšiť) | f | 0.4 | 1.25 | 1.25 | 1.25 | 1.25 | 1,25 p.a. |VRP vrátane spolufinancovania spolu | a+c+d+e+f | 1.243 | 2.5 | 2.5 | 2.5 | 2.5 | 2,5 p.a. |4.1.2. Zlučiteľnosť s finančným plánovaním( Návrh je zlučiteľný s platným finančným plánovaním.( Návrh si vyžaduje zmenu v plánovaní príslušnej výdavkovej kapitoly vo finančnom rámci.( Návrh si môže vyžadovať uplatnenie ustanovení medziinštitucionálnej dohody[5] (t. j. nástroj flexibility alebo revíziu finančného rámca).4.1.3. Finančný vplyv na príjmy( Návrh nemá finančný vplyv na príjmy.( Návrh má finančný vplyv na príjmy, a to s týmto účinkom:v mil. EUR (zaokrúhlené na 1 desatinné miesto)Pred akciou [Rok n-1] | Stav po akcii |Počet ľudských zdrojov spolu | 0.4 | 0.4 | 0.4 | 0.4 | 0.4 | 0,4 p.a. |5. CHARAKTERISTIKY A CIELE5.1. Potreby, ktoré sa majú uspokojiť v krátkodobom alebo dlhodobom horizonteHlavným cieľom IPEEC je udržiavanie čulej a produktívnej medzinárodnej spolupráce pri podpore energetickej efektívnosti a úspor energie.5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergiaAko člen IPEEC získa Komisia lepší a priamejší prístup k informáciám o činnostiach v oblasti energetickej efektívnosti v rámci EÚ aj v celosvetovom meradle. To bude prínosom pre oblasť tvorby politiky vo všeobecnosti a podporí to lepšie monitorovanie pokroku členských štátov pri plnení cieľa v oblasti úspor energie do roku 2020.Okrem toho sa Spoločenstvo v mnohých aspektoch politiky v oblasti energetickej efektívnosti delí o právomoci s členskými štátmi. Je žiaduce, aby Spoločenstvo v rámci IPEEC konalo koordinovaným spôsobom. Navrhuje sa,. aby sa Spoločenstvo stalo členom IPEEC; z toho vyplýva potreba platenia dobrovoľných členských príspevkov.5.3. Ciele, očakávané výsledky a súvisiace ukazovatele návrhu v kontexte rámca ABMHlavným cieľom IPEEC je uľahčovať opatrenia vedúce k vysokému nárastu energetickej efektívnosti Ide okrem iného o:-  udržiavanie prebiehajúcej spolupráce členov IPEEC na podpore energetickej efektívnosti a výmena informácií o opatreniach, ktoré by mohli významne zlepšiť energetickú efektívnosť na sektorovom a medzisektorovom základe,-  umožnenie spoločného výskumu a vývoja v oblasti kľúčových technológií energetickej efektívnosti, zvlášť s cieľom ich uplatňovania v rozvojových krajinách,-  uľahčenie šírenia informácií o výrobkoch a službách z oblasti energetiky prispievajúcich k zlepšovaniu energetickej efektívnosti.Výsledky:Šírenie poznatkov a najlepšej praxe s aktívnou účasťou Spoločenstva v rámci IPEEC na základe koordinovaných stanovísk v oblastiach, ktoré patria do spoločných právomocí.Ukazovatele:-  počet členov IPEEC, ktorí realizovali nové akcie/opatrenia vychádzajúc priamo z práce IPEEC,-  počet nových opatrení, ktoré boli vykonané na základe práce IPEEC,-  podiel schválených koordinovaných stanovísk Spoločenstva k príslušným otázkam v rámci IPEEC.5.4. Spôsob implementácie (orientačný)( Centralizované hospodárenie( priamo na úrovni Komisie( nepriamo delegovaním právomocí na:( výkonné agentúry( subjekty zriadené Spoločenstvami podľa článku 185 nariadenia o rozpočtových pravidlách( národné verejné subjekty/subjekty poverené poskytovaním služieb vo verejnom záujme( Zdieľané alebo decentralizované hospodárenie( s členskými štátmi( s tretími krajinami( Spoločné hospodárenie s medzinárodnými organizáciami (bližšie uveďte)Poznámky:6. MONITOROVANIE A HODNOTENIE6.1. Systém monitorovaniaNevzťahuje sa.6.2. Hodnotenie6.2.1. Hodnotenie ex-anteNevzťahuje sa.6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností)Nenavrhujú sa nijaké opatrenia.6.2.3. Podmienky a pravidelnosť budúcich hodnoteníPo 5 rokoch v prípade, že IPEEC nebude mať dostatočné výsledky ani podporu.7. Opatrenia proti podvodomNepovažuje sa za relevantné.8. PODROBNÉ ÚDAJE O ZDROJOCH8.1. Ciele návrhu z hľadiska ich finančných nákladovviazané rozpočtové prostriedky v mil. EUR (zaokrúhlené na 3 desatinné miesta)Rok n | Rok n+1 | Rok n+2 | Rok n+3 | Rok n+4 | Rok n+5 |Úradníci alebo dočasní zamestnanci[8] (XX 01 01) | A*/AD | 0,222 | 0,222 | 0,222 | 0,222 | 0,222 | 0.222 |B*, C*/AST |Zamestnanci financovaní[9] podľa článku XX 01 02 | 0.178 | 0,178 | 0,178 | 0,178 | 0,178 | 0,178 |Iní zamestnanci[10] financovaní podľa článku XX 01 04/05 |SPOLU | 0.4 | 0,4 | 0,4 | 0,4 | 0,4 | 0,4 |8.2.2. Opis úloh vyplývajúcich z akcie-  Sledovať činnosti IPEEC-  Prispievať k pracovnému programu-  Zvolávať a pripravovať koordinačné stretnutia s ČŠ a vykonávať následné činnosti8.2.3. Pôvod ľudských zdrojov (štatutárny)( Pracovné miesta pridelené v súčasnosti na riadenie programu, ktoré sa majú nahradiť alebo predĺžiť.( Pracovné miesta predbežne pridelené v rámci plnenia RPS/PNR (ročnej politickej stratégie/predbežného návrhu rozpočtu) na rok n.( Pracovné miesta požadované v ďalšom postupe RPS/PNR.( Pracovné miesta preobsadzované zo zdrojov existujúcich v príslušnom riadiacom útvare (vnútorná reorganizácia).( Pracovné miesta požadované na rok n, ale neplánované v rámci RPS/PNR daného roku.8.2.4. Iné administratívne výdavky zahrnuté v referenčnej sume ( XX 01 04/05 – Výdavky na administratívne riadenie )v mil. EUR (zaokrúhlené na 3 desatinné miesta)Rozpočtová položka (číslo a názov) | Rok n | Rok n+1 | Rok n+2 | Rok n+3 | Rok n+4 | Rok n+5 a nasl. | SPOLU |Iná technická a administratívna pomoc |-intra muros |-extra muros |Technická a administratívna pomoc spolu |8.2.5. Finančné náklady na ľudské zdroje a súvisiace náklady nezahrnuté v referenčnej sumev mil. EUR (zaokrúhlené na 3 desatinné miesta)Druh ľudských zdrojov | Rok n | Rok n+1 | Rok n+2 | Rok n+3 | Rok n+4 | Rok n+5 a nasl. |Úradníci a dočasní zamestnanci (XX 01 01) | 0,027 | 0,027 | 0,027 | 0,027 | 0,027 | 0,027 p.a. |Zamestnanci financovaní podľa článku XX 01 02 (pomocní zamestnanci, vyslaní národní experti, zmluvní zamestnanci atď.) (uveďte rozpočtovú položku) | 0,013 | 0,013 | 0,013 | 0,013 | 0,013 | 0,013 p.a. |Náklady na ľudské zdroje a súvisiace náklady (nezahrnuté v referenčnej sume) spolu | 0,040 | 0,040 | 0,040 | 0,040 | 0,040 | 0,040 p.a. |Výpočet – Úradníci a dočasní zamestnanci |Viacročný program – náklady teda vychádzajú z priemerných nákladov na administratívnych pracovníkov v Komisii. 0,4 fte x (122 x 5/9) + 0,4 fte x (73 x 3/9) + 0,4 fte x (64 x 1/9) = 40 000 EUR Výpočet – Zamestnanci financovaní podľa článku XX 01 02 Pozri rámik vyššie |8.2.6. Ostatné administratívne náklady nezahrnuté v referenčnej sume v mil. EUR (zaokrúhlené na 3 desatinné miesta) |Rok n | Rok n+1 | Rok n+2 | Rok n+3 | Rok n+4 | Rok n+5 a nasl. | SPOLU |XX 01 02 11 01 – Služobné cesty | 0,003 | 0,010 | 0,010 | 0,010 | 0,010 | 0,010 p.a. |XX 01 02 11 02 – Zasadnutia a konferencie |XX 01 02 11 03 – Výbory[11] |XX 01 02 11 04 – Štúdie a konzultácie |XX 01 02 11 05 – Informačné systémy |2 Ostatné výdavky na riadenie (XX 01 02 11) spolu |3 Ostatné výdavky administratívnej povahy (spresnite uvedením odkazu na rozpočtovú položku) |Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu | 0,003 | 0,010 | 0,010 | 0,010 | 0,010 | 0,010 p.a. |Výpočet – ostatné administratívne výdavky nezahrnuté v referenčnej sume |3 služobné cesty po 1000 EUR (rok n) - 10 služobných ciest po 1000 EUR = 10 000 EUR (roky n +) Tieto náklady sa môžu zmeniť na základe rozhodnutia o trvalom sídle sekretariátu. |[1] Diferencované rozpočtové prostriedky.[2] Výdavky, ktoré nespadajú do kapitoly xx 01 príslušnej hlavy xx.[3] Výdavky, ktoré spadajú do článku xx 01 04 hlavy xx.[4] Výdavky, ktoré spadajú do kapitoly xx 01 okrem výdavkov podľa článkov xx 01 04 alebo xx 01 05.[5] Pozri body 19 a 24 medziinštitucionálnej dohody.[6] V prípade potreby, t. j. ak akcia trvá dlhšie ako 6 rokov, pridajte ďalšie stĺpce.[7] Ako je uvedené v oddiele 5.3.[8] Náklady, ktoré NIE sú zahrnuté v referenčnej sume[9] Náklady, ktoré NIE sú zahrnuté v referenčnej sume[10] Náklady, ktoré sú zahrnuté v referenčnej sume.[11] Uveďte druh výboru a skupinu, ku ktorej patrí.